הוועדה לקידום מעמד האישה ולשוויון מגדרי, כנסת 20, פרוטוקול מספר 116, 2016-11-14 10:00

עאידה תומא סלימאן: בוקר טוב לכולם, היום ה-14.11.16, אני פותחת את ישיבת הוועדה לקידום מעמד האישה ולשוויון מגדרי.

עאידה תומא סלימאן: באחד מהפרסומים נאמר בכתבה: "העמותה הגדירה שהמטרה שלה זה לסייע לנערות במצוקה מבתים הרוסים הנתונות בסכנת שמד".

עאידה תומא סלימאן: בגלל שאני לא כל כך בקיאה במושגים, הלכתי וחיפשתי מה זה שמד ואז הבנתי שזה כפייה על יהודי להמיר את דתו, כולל התבוללות אפילו אם זה לא בכפייה.

שולי מועלם-רפאלי: גברתי יושבת הראש , אני חושבת שזה נכון בטקסטים הפורמליים אבל היום בשיח, ברשותך, אני אקח את זה להקבלה אחרת שנעשתה סביב המינוח מסירות נפש, שכאילו אמרו "מה אתם קוראים לאנשים למות", אז אני חושבת שאותו דבר קרה גם לשמד.

שולי מועלם-רפאלי: שמד היום בשיח היום יומי בציבור שמשתמש במילים האלה הוא כל יציאה מחוץ למסגרת הנורמטיבית שלהם.

שולי מועלם-רפאלי: זאת אומרת, אם יצאת מהחסידות שלך למקום אחר שהוא נטש את המקום הזה בהגדרה של מי שנשאר שם הלכת לשמד.

שולי מועלם-רפאלי: אני מכירה ואפילו חברי מכיר משפחות שישבו שבעה על ילדים שלהם שלא הלכו לא לדתות אחרות ולא למקומות אחרים, אלא פשוט הפסיקו להיות שייכים למסגרת.

עאידה תומא סלימאן: תודה רבה על ההסבר, זה אפילו מחזק יותר את הגישה שאני מדברת עליה, כי שם מדובר על כפייה.

עאידה תומא סלימאן: את אומרת שאפילו מי שיוצא מהקבוצה באופן וולונטרי, בגלל סיבה - - -

<קריאה: לא, לא צריך להמציא תירוצים ולא צריך לחפש - - -

עאידה תומא סלימאן: אני לא מנסה להמציא.

<קריאה: אני גדלתי במדינה מוסלמית, וכשהסבתא שלי הייתה אומרת "מצמץ" זאת אומרת אל תעבור לדת אחרת.

<קריאה: נקודה.

עאידה תומא סלימאן: אני רוצה להבהיר משהו, אני לא מנסה לתת הצדקה לשום דבר ולא מנסה להסביר שום דבר.

עאידה תומא סלימאן: אני רוצה להגיד שפה יש גם כן, אפילו אם זה יציאה מרצון וכאילו יש מאבק ביציאה הזאת.

עאידה תומא סלימאן: אני בעיני חושבת שאפילו מנקודת מבט כזאת של לנסות להחזיר אנשים שבחרו להיות במקום אחר זה בעיניי כבר כפייה.

בצלאל סמוטריץ': לנסות להחזיר אותם מרצון זה כפייה?

בצלאל סמוטריץ': הם הלכו מרצון, אז ננסה להחזיר אותם מרצון.

בצלאל סמוטריץ': הם גם לא הלכו מרצון כי מי - - -

עאידה תומא סלימאן: אז אתה תתן לי להציג את העניין ואז אני אתן לך גם כן להתדיין, כפי שנהוג בדרך כלל בוועדות.

עאידה תומא סלימאן: אוקיי?

עאידה תומא סלימאן: אני באה מתחום העשייה של מקלטי נערות ומקלטי נשים.

עאידה תומא סלימאן: אני יודעת בדיוק את העשייה המקצועית והראייה המקצועית שמוביל משרד הרווחה בנושא של תמיכה בנערות ובנשים שסובלות מאלימות או מכל מצב שהוא מצוקתי או סיכוני.

<מורן מזרחי: סליחה, אני ממשרד הרווחה.

עאידה תומא סלימאן: אני מבקשת לא לקטוע אותי, תשמעו אותי עד הסוף ואז תגיבו על מה שאני אומרת.

עאידה תומא סלימאן: אני יודעת מי הגיע מטעם משרד הרווחה.

עאידה תומא סלימאן: הגעת, גברתי, את, כפי שהבנתי מפקחת מחוזית בירושלים.

עאידה תומא סלימאן: זה נושא לא בדרג של פיקוח זה נושא של קבלת החלטות של משרד, של מדיניות.

עאידה תומא סלימאן: היה צריך להגיע מישהו, לפחות ראש האגף האחראי.

בצלאל סמוטריץ': אולי העובדות בהארץ לא נכונות- - -

עאידה תומא סלימאן: אני רוצה לשמוע את זה מאנשים אחראים שמקבלים החלטות של מדיניות לא מדרג מקצועי ביצועי.

עאידה תומא סלימאן: נורמלי?

בצלאל סמוטריץ': אני תמיד בעד חיזוק הכנסת.

עאידה תומא סלימאן: יופי, מצויין אז אתה צריך לתמוך במה שאמרתי עד עכשיו.

עאידה תומא סלימאן: דבר ראשון מדאיג מאוד את רשימת השמות, ואנחנו פה יכולים להתווכח הארץ צדק, הארץ לא צדק, אבל יש דו"ח של מבקר מדינה שפורסם ב-2014 שהעיד על קשר בין אנשי חמלה לאנשי להבה , וכולנו יודעים מי זה להבה ומה זה חמלה.

עאידה תומא סלימאן: נדרש משרד הרווחה בדו"ח של מבקר המדינה, לקיים בדיקה מחודשת בנושא הזה לאחר תקופה מסוימת, כדי להיות בטוחים שהקשר הזה לא קיים.

עאידה תומא סלימאן: אנחנו מדברים על אנשים שהם במנהיגות של ארגון להבה.

עאידה תומא סלימאן: אנחנו לא מדברים על אנשים מהשורה.

עאידה תומא סלימאן: אנחנו מדברים על בנצי גופשטיין ועל ענת גופשטיין ועל עוד רשימה של שמות שהם גם עבדו בארגון הזה.

עאידה תומא סלימאן: בואו לא נתמם.

עאידה תומא סלימאן: בואו לא נתמם.

עאידה תומא סלימאן: אנחנו יודעים מה העשייה של בנצי גופשטיין ובגלל זה הוא הגיש התפטרות מהנהגת חמלה, ובכל זאת החליטו לקחת אותו לעזור בגיוס משאבים וכספים לארגון הזה לתקופה נאמר שהיא נסיונית.

עאידה תומא סלימאן: אני לא יודעת אם תמה התקופה הזאת או אם עדיין עובדים.

עאידה תומא סלימאן: אשתו קיבלה כסף על איתור נערות אוקיי?

עאידה תומא סלימאן: אני לא יודעת איזה סוג של עבודה מקצועית מתקיימת שם.

בצלאל סמוטריץ': ובנצי גופשטיין יושב בכלא עכשיו?

תמר זנדברג: אתה ניהלת ישיבה שבה הוא היה אורח כבוד.

עאידה תומא סלימאן: חבר הכנסת סמוטריץ', אתה יודע טוב מאוד איפה הוא יושב.

תמר זנדברג: מי שמעודד גזענות ואלימות, זה לא דמוקרטיה.

עאידה תומא סלימאן: אני לא נתתי זכות דיבור.

עאידה תומא סלימאן: יש שני דברים שמאוד מדאיגים.

עאידה תומא סלימאן: ואמרתי בהתחלה יש שני דברים ושלושה דברים אפילו.

עאידה תומא סלימאן: ארגון להבה הוא ארגון לא רשום בשום מקום ואין שום ביקורת עליו מבחינת הזרמת כספים.

עאידה תומא סלימאן: כאשר אני רואה אנשים מובילים בארגון להבה מקבלים משכורת על עשייה שאמורה להיות מקצועית גרידא ומובלת ע"י משרד הרווחה במדינת ישראל זה מעורר שאלות.

בצלאל סמוטריץ': ספקולציה.

עאידה תומא סלימאן: ספקולציה או לא ספקולציה, אדוני, משרד הרווחה צריך לתת תשובות על זה.

עאידה תומא סלימאן: משרד הרווחה הוא זה שמזרים את הכסף לארגון חמלה.

בצלאל סמוטריץ': חמלה.

תמר זנדברג: אין שום חמלה בדבר הזה.

עאידה תומא סלימאן: חמלה, קשה לי לעשות את הקשר הזה.

בצלאל סמוטריץ': אתן מגינות על נשים - - -

תמר זנדברג: כשמדברים אלי ברבים אני מבינה שיש בעיה בטיעון.

תמר זנדברג: שב בשקט.

תמר זנדברג: אתה.

בצלאל סמוטריץ': אתן, אלה שצועקות כל היום זכויות נשים רק שנוח לכן ומסתדר לכן.

תמר זנדברג: השוביניזם שלך כבר קפץ כמה פעמים הנה הוא יוצא שוב.

תמר זנדברג: אני בטח צריכה לשתוק ולתת לך לדבר.

תמר זנדברג: זה יוצא לבד, לא צריכה לעשות הרבה.

עאידה תומא סלימאן: תשמעו, אפשר להעביר את זה עכשיו לממדים אישיים ולהתקוטט ולפוצץ את הישיבה ואני לא אתן לזה לקרות.

עאידה תומא סלימאן: יש לי עניין בלחקור את הנושא הזה ואני אעשה את זה בוועדה.

עאידה תומא סלימאן: אז אני מבקשת או שתורמים לדיון הזה כדי לדעת כספי הציבור לאן הולכים ואיך משתמשים בהם וכדי לדעת אם משרד הרווחה במדינת ישראל אחראי על הנחלת ערכים גזעניים בתוך המוסדות שהוא מממן.

עאידה תומא סלימאן: או שתורמים לדיון הזה או בבקשה.

עאידה תומא סלימאן: אני לא ארשה להסיט את הדיון.

עאידה תומא סלימאן: יש לי את השאלות האלה.

עאידה תומא סלימאן: איזה סוג של עבודה סוציאלית מתקיימת בתוך מקום כזה, מה הרקע האידיאולוגי שמוביל את העשייה הזאת, כאשר הארגון אומר בצורה הכי ברורה שהוא רוצה להציל את אותן הנערות לפני שהן תגענה לכפר הערבי, כמובן, ולפני שיוולד להן אחמד בין משה.

עאידה תומא סלימאן: זה בפרסומים של הארגון שמפעיל את המקלט הזה.

בצלאל סמוטריץ': לפני כמה שנים הפרסומים האלה?

עאידה תומא סלימאן: אני לא יודעת לפני כמה פרסומים, אני לא שמעתי ששינו.

עאידה תומא סלימאן: אני חושבת שזה לא לפני הרבה זמן ואני לא בטוחה ששינו את האידאולוגיה שלהם פתאום.

<נילי ג'רבי: זה לפני 15 שנה אולי.

עאידה תומא סלימאן: לפני 15 שנה?

עאידה תומא סלימאן: אז שיניתם את האידיאולוגיה שלכם בינתיים?

עאידה תומא סלימאן: מי גברתי?

<נילי ג'רבי: אני עובדת הסוציאלית של המקום.

עאידה תומא סלימאן: הרבנית רחל ברנס?

<נילי ג'רבי: לא זאת המנהלת.

עאידה תומא סלימאן: אז יש לך שם נכון?

<נילי ג'רבי: נילי ג'רבי.

עאידה תומא סלימאן: נילי ג'רבי, העובדת הסוציאלית ששמך גם הוזכר בתוך התחקיר הזה.

עאידה תומא סלימאן: בבקשה, גברתי.

<נילי ג'רבי: אני עובדת שם מ-2005, מאז יש לנו פיקוח צמוד של משרד הרווחה, ליווי צמוד.

<נילי ג'רבי: יש שקיפות מלאה לעבודה שלנו.

<נילי ג'רבי: כל רשימת הבנות, כל חודש, אנחנו שולחים לפיקוח כדי שיעברו על השמות.

<נילי ג'רבי: כל הבנות הן נערות בסיכון ומצוקה ממשפחות חרדיות ודתיות שהגיעו לכל מיני מצבי סיכון ומצוקה, אם זה בא מפגיעה מינית, אם זה בא מגילוי עריות, אם זה בא מבנות שלא התאימו את עצמן לחברה החרדית.

<נילי ג'רבי: ומה לעשות אנחנו לא יכולים להגיד להורים שלהם מה לעשות והם הרבה פעמים פשוט מגלגלים אותן החוצה.

<נילי ג'רבי: ואז אנחנו קולטים את הבנות האלה ועוזרים להן להשתקם ולהשתלב שוב במסגרות נורמטיביות.

עאידה תומא סלימאן: מה זה נורמטיביות?

<נילי ג'רבי: בתי ספר בעיר, שירות לאומי בגלל שהן נערות ממשפחות דתיות או עבודה.

עאידה תומא סלימאן: הן חוזרות למשפחות שלהן?

<נילי ג'רבי: חלקן כן וחלקן לא.

<נילי ג'רבי: תלוי מי.

<נילי ג'רבי: אם בנות הגיעו אלינו בגלל שהבית הוא בעייתי אז לפעמים הן גם לא יכולות לחזור למשפחות.

<נילי ג'רבי: רוב הבנות - - -

עאידה תומא סלימאן: חלק מהנערות האלה גם כן נמצאות, בדיוק בגלל המשפט שהקראתי לפני רגעים?

<נילי ג'רבי: אין לנו אף בת שהייתה בכפר.

עאידה תומא סלימאן: אף בת שהייתה בכפר, כלומר שיניתם את היעד שלכם.

<נילי ג'רבי: אנחנו עובדים כדי לעזור לנערות בסיכון ממשפחות חרדיות ודתיות מכל קשת המצבי סיכון שיש, כן, בזה אנחנו מטפלים.

<נילי ג'רבי: כמו במגזר הרגיל כל הבעיות שיש במגזר הרגיל - - -

עאידה תומא סלימאן: כאשר נאמר שיש לכם עובדת שמקבלת כסף על איתור נערות.

<נילי ג'רבי: היא כבר לא עובדת אצלנו והיא גם איתרה נערות שלא היו בקשר עם ערבים.

<נילי ג'רבי: אז שהיא הפנתה אלינו גם בת מקריית ארבע למשל שהייתה לה בעיה עם המשפחה שלה, פשוט היא ברחה מהבית - - -

עאידה תומא סלימאן: מתי היא סיימה את העבודה שלה איתכם?

<נילי ג'רבי: לפחות שנתיים ובנצי גופשטיין עוד לפני זה, הוא לא בקשר איתנו.

<נילי ג'רבי: גם כשהוא היה בעמותה, הוא לא התערב בעבודה המקצועית שלנו והיו להם חילוקי דעות בעמותה.

<נילי ג'רבי: בסוף החליטו להיפרד, בגלל כל הבעיות שזה גרם.

<נילי ג'רבי: כי אנחנו עובדים עבודה מאוד - - -

מירב בן ארי: באיזה גיל הבנות שנמצאות ?

<נילי ג'רבי: מגיל 14 עד גיל 25.

מירב בן ארי: את מודעת לדיורית נגיד שפתחו עמותת אותות, אתן מודעות אליהם של הצעירות החרדיות ודתיות שיכולות אחרי זה לעבור לדירות.

עאידה תומא סלימאן: של השירות לאומי?

מירב בן ארי: כן.

<נילי ג'רבי: כן.

<נילי ג'רבי: אנחנו הפננו לשם בת שסיימה אצלנו באוגוסט, היא עושה שירות לאומי, היא גרה שם.

עאידה תומא סלימאן: מי נמצא מטעם הארגון פה?

<רחל ברנס: אני רחל ברנס מנהלת המקום, ואני מאוד אשמח שתבואי לבקר אצלנו ותעברי מנערה לנערה, אני אתן לך את זה פתוח.

תמר זנדברג: את מנהלת ההוסטל?

<רחל ברנס: כן, גם גרה במקום.

תמר זנדברג: וההוסטל מופעל על ידי עמותה.

עאידה תומא סלימאן: כן.

עאידה תומא סלימאן: אבל אין אף אחד מהנהלת הארגון?

<רחל ברנס: אני המנהלת של המקום.

עאידה תומא סלימאן: את המנהלת, אני מדברת על הנהלת העמותה.

<רחל ברנס: לא שידוע לי.

תמר זנדברג: שנייה, סליחה גם שאיחרתי, אולי זה נאמר לפני זה.

תמר זנדברג: פשוט שנבין את העובדות קודם כל.

תמר זנדברג: עמותת חמלה זו עמותה שמנהלת את ההוסטל שאת מנהלת.

תמר זנדברג: זו עמותה שרק מנהלת את ההוסטל הזה, זה עמותה לשם הפעלת ההוסטל או שיש עוד דברים שהעמותה עושה?

<רחל ברנס: יש גם סיוע לנזקקים שזה חבילות מזון ובחגים וכאלה.

תמר זנדברג: אתן לא יודעות כי אתן בהוסטל.

תמר זנדברג: אם עושים עוד דברים שהדברים האלה זה פוגרומים או ניסיונות לפוצץ חתונות או דברים כאלה אז אנחנו רוצים לדעת את זה.

<קריאה: אבל זו לא העמותה הזאת.

תמר זנדברג: אני רוצה לברר, אני מבינה שהעמותה מפעילה את ההוסטל.

תמר זנדברג: אני רוצה לדעת אם העמותה עושה עוד דברים.

עאידה תומא סלימאן: שנייה, שנייה בואו נעשה סדר בעניינים.

עאידה תומא סלימאן: ח"כ זנדמן אני מבקשת.

עאידה תומא סלימאן: אני לא במקרה שאלתי אם יש מישהו או מישהי שמייצג את הארגון.

תמר זנדברג: את העמותה.

עאידה תומא סלימאן: את העמותה, ארגון.

עאידה תומא סלימאן: זה לא ארגון עמותה?

עאידה תומא סלימאן: עמותה זה ארגון.

עאידה תומא סלימאן: אני שאלתי אם יש מישהו שמייצג את העמותה כי יש שאלות שהארגון עצמו, העמותה עצמה חייבת לתת עליהם דין וחשבון.

עאידה תומא סלימאן: אני מבינה שאתם צוות מקצועי בהוסטל.

<נילי ג'רבי: יש רשם העמותות שבודק אותנו כל שנה.

עאידה תומא סלימאן: גברתי, אני לא שאלתי אם רשם העמותות בודק את העמותה.

עאידה תומא סלימאן: וזכותי לשאול.

עאידה תומא סלימאן: אתן הצוות עשיתן בשכל, המשרד שלח את המפקחת, הארגון שלח את הצוות כאילו המקצועי, עכשיו כולנו נשב ונדבר בעיניינים מקצועיים ולא נשאל את השאלות האמתיות כי אין מי לענות על השאלות האלה ואין בסמכותכן כנראה לענות על השאלות האלה, וזה ביזיון מה שנקרא לבית הזה.

עאידה תומא סלימאן: זה ביזיון לבית הזה וזה ביזיון לישיבות של וועדה בתוך כנסת ישראל.

תמר זנדברג: אז אין מה, אין גם משרד המשפטים אפילו.

עאידה תומא סלימאן: משרד המשפטים החליט שהוא לא מגיע.

עאידה תומא סלימאן: מה מנסים להסתיר בחוסר הנוכחות הזאת.

עאידה תומא סלימאן: מה מנסים להסתיר?

עאידה תומא סלימאן: כנראה אפילו את השאלות האלה לא כדאי לשאול כי אין מי לענות עליהם.

עאידה תומא סלימאן: עצם העובדה שמשרדי הממשלה שמופיעים באופן סדיר בדיונים של הוועדה הזו מחליטים היום להצביע ברגליים ולא להגיע לוועדה זה מעורר חשש יותר גדול מאשר הכתבה הזאת.

בצלאל סמוטריץ': או שהפוך, או שזה כל כך מופרך - - -

עאידה תומא סלימאן: באמת, לא היו יכולים להגיע ולהגיד זה מופרך.

בצלאל סמוטריץ': אפשר לקבל את רשות הדיבור ?

עאידה תומא סלימאן: ביקש קודם כל ח"כ מאיר כהן בבקשה.

מאיר כהן: שלום גברתי.

מאיר כהן: היות והייתי בביקור במוסד הזה כשר הרווחה, ראיתי לנכון לבוא לכאן ולספר.

מאיר כהן: גם לאוזניי הגיעו אז תלונות לפני מה שבהארץ כתבו, שאכן עומדים גופים שהם גופים מאוד קיצוניים, חלקם הוזכרו כאן, מאחורי המקום הזה, ואחרי העמותה שמפעילה את המקום הזה.

מאיר כהן: אנחנו בדקנו, אני חייב להגיד שלא נעשתה איזו בדיקה לעומק, כי זה היה ממש בשלהי התקופה שלי ואני עזבתי.

מאיר כהן: אבל מה שחשבתי שראוי שאני אעשה זה שאני אגיע פיזית למקום.

מאיר כהן: אני נפגשתי במקום עם כמדומני 25 בנות במהלך יום שלם, הגעתי לשם מהבוקר עד אחרי הצהריים.

מאיר כהן: היה חשוב לי מאוד לדבר עם הבנות ולראות מאיפה הרקע כי חשבתי שבאמת זה יתן לי תמונה כללית.

מאיר כהן: להוציא נערה אחת שהייתה במזרח ירושלים, בניגוד לרצונה, אני שאלתי אותה עשרות פעמים, כל הבנות שהיו שם, בנות על קצה הרצף, בנות עם בעיות קשות מאוד ועם חוסר עורף משפחתי.

מאיר כהן: זה מה שאני ראיתי שם.

מאיר כהן: אני אומר בוודאות, ובצורה שלא משתמעת לשני פנים, הקשר של חמלה עם גופשטיין בעבר ועם אנשים כאלה הוא קשר פסול.

מאיר כהן: אסור לשום משרד להיות בקשר עם גופים כאלה ולא לתקצב אותם לא ככה ולא בעקיפין.

מאיר כהן: אם המשרדים לא בדקו את העמותות, ואם רשם העמותות לא בדק לפני ולפני את העמותות, הוא צריך לבדוק אבל צריך מאוד מאוד להזהר.

מאיר כהן: אינני יודע מה קורה שם, אני יכול להעיד שלפני שנתיים יצאתי מהמקום הזה עם תחושה יוצאת מן הכלל, שיש למשרד הרווחה מקומות שבהם נותנים את הטיפול הטוב ביותר.

מאיר כהן: בדיוק באותה תחושה יצאתי לאחר שהקמתי מוסדות כאלה במגזר הערבי, שם נתקלתי בדיוק באותם סיפורים של משפחה שהבת שלהם הלכה לגור בתל אביב, דבר שהיה לצנינים בעיניהם.

מאיר כהן: היא טענה שחייבו אותה והחזירו אותה למגזר, החזירו אותה למוסד וזה היה כמעט דומה.

מאיר כהן: אבל גם זה וגם זה, אני מקבל בהחלט את הזעקה שלך, שמשרדי הרווחה חייבים לבדוק בציציות ולהיות זהירים מאוד מהשתלטות של כל מיני גופים שהם גזענים, מסוכנים לחברה הישראלית באצטלה של עמותות.

מאיר כהן: אבל המקום הזה הוא מקום טוב, צריך מאוד להזהר בכבודם של האנשים שעובדים שם.

עאידה תומא סלימאן: ח"כ מאיר כהן, אני מכבדת מאוד את האמירות שלך, אבל את ההשוואה הזו אני לא הייתי עושה.

מאיר כהן: למה?

עאידה תומא סלימאן: כי אנחנו לא דנים עכשיו בעיקרון של האם המשפחות אוהבות את ההתנהגות של הצעירות שלהן, זה לא מה שמדאיג אותי.

עאידה תומא סלימאן: אני מבינה את זה, אני מבינה שקיים גם כן באוכלוסייה הערבית נורמות מסוימות שהמשפחות חושבות.

עאידה תומא סלימאן: אני הראשונה שלפעמים נלחמתי בזה.

עאידה תומא סלימאן: לא על זה מדובר בישיבה הזו.

עאידה תומא סלימאן: מדובר על הרקע האידיאולוגי שעומד מאחורי הקמת המקום הזה, מדובר על הקשר - - -

מאיר כהן: אני חושב שדבריי היו ברורים.

עאידה תומא סלימאן: אני יודעת שהדברים שלך ברורים.

עאידה תומא סלימאן: אבל לבוא ולהגיד זה במקריות רבה שאנשים שקשורים בארגון להבה הם גם נמצאים בתוך הארגון הזה.

מאיר כהן: סליחה, גברתי, לא שמעת את זה בדברים שלי.

עאידה תומא סלימאן: אני לא אמרתי שאתה.

מאיר כהן: גבירתי, אני רוצה לחזק אותך.

מאיר כהן: חלק מהאנשים האלה נכנסו לתוך העמותות האלה.

עאידה תומא סלימאן: לא נכנסו הם הקימו את העמותות האלה - - -

מאיר כהן: את צודקת.

עאידה תומא סלימאן: הם בהנהלות של העמותות האלה.

עאידה תומא סלימאן: העמותות האלה הן עמותות, כנראה, לפי הדו"חות שביקש, אני לא מבינה, מבקר המדינה ביקש לקיים בדיקה לעומק כדי לגלות את הקשר בין הארגון הזה לארגון הזה.

עאידה תומא סלימאן: בין האנשים שנמצאים בתוך הארגון הזה.

עאידה תומא סלימאן: למה עד עכשיו לא נעשתה הבדיקה הזאת מהמשרד.

עאידה תומא סלימאן: על זה הם לא רצו לענות, בגלל זה הם לא הגיעו לישיבה של משרד הרווחה.

שולי מועלם-רפאלי: אני רוצה לדבר גברתי.

מאיר כהן: יש אמירה ברורה לבדוק כבר לפני שנתיים את הקשר.

מאיר כהן: יש אמירה כזאת.

עאידה תומא סלימאן: כן, והמשרד כנראה לא עשה את זה ולא רוצה ולא רק, מגדיל את התקציב כפול.

עאידה תומא סלימאן: בבקשה, חברת הכנסת שולי מועלם.

שולי מועלם-רפאלי: תראי גברתי יושבת הראש, אני חושבת שנעשה פה עוול גדול.

שולי מועלם-רפאלי: אני חושבת שנעשה פה עוול גדול.

שולי מועלם-רפאלי: יש פה מקלט שהוא נותן מענה, לדעתי יחידני בכל הארץ, לנערות בסיכון מתוך החברה הדתית והחרדית.

שולי מועלם-רפאלי: עכשיו מה אנחנו עושים פה, על סמך כתבה בהארץ, שבאמת עיתון לאנשים חושבים מוערך בכל חלקי החברה הישראלית, מביאים לפה את האנשים המקצועיים של המקלט הזה ושופכים על ראשם רפש.

שולי מועלם-רפאלי: גברתי הייתה צריכה לקרוא למבקר המדינה.

עאידה תומא סלימאן: לא להגיד לי שאני זורקת עליהם רפש, לא מקובל עליי.

שולי מועלם-רפאלי: כן, כי הם מקבלים אישור מ-2005, נחשבים אחד המקומות המוערכים במשרד הרווחה, עושים עבודת קודש, נחשבים מקום שמקבל שנה אחר שנה את האישור של רשם העמותות.

שולי מועלם-רפאלי: גברתי תקרא לרשם העמותות ולמבקר המדינה ותחבוט ראש בראש על שניהם.

שולי מועלם-רפאלי: למה זה צריך להיות על חשבון הבנות שמנסים לקחת אותם למקומות יותר טובים.

עאידה תומא סלימאן: אל תגידי שאני זרקתי רפש עליהן.

עאידה תומא סלימאן: לא דיברתי על העבודה שלהן.

עאידה תומא סלימאן: אני יודעת בדיוק מה אני עושה.

שולי מועלם-רפאלי: מצויין.

שולי מועלם-רפאלי: מכוון שגברתי יודעת מה היא עושה, עדיין אני חושבת שאת טועה ובגדול, אני חושבת שנכון היה לזמן לפה לשאלות האלה את מבקר המדינה ואת רשם העמותות ולשאול אותם את כל השאלות.

שולי מועלם-רפאלי: משרד הרווחה, משרד המשפטים הם אלה שצריכים לתת מענה.

שולי מועלם-רפאלי: אנחנו, אני מבקשת - - -

עאידה תומא סלימאן: כנראה החליטו להשתיק את העניין זה ברור לי.

שולי מועלם-רפאלי: לא לא לא, כי ברור לחלוטין שאם משנת 2005 המקום הזה מקבל את התמיכה של משרד הרווחה, מוערך מאוד מקצועית.

שולי מועלם-רפאלי: יושב פה השר הקודם, לא שר מלפני 20 שנה, אומר המקום הזה נותן מענה מצויין.

שולי מועלם-רפאלי: אנחנו רואים את אורך הזמן שבנות נשארות בקשר עם הצוות המקצועי.

שולי מועלם-רפאלי: אני מבקשת גברתי שנפריד בין העבודה החשובה, המקצועית, המשמעותית שנעשית שם ונותנת מענה לאותן בנות בסיכון בקצה הרצף שכל היושבים סביב השולחן הזה רוצים לטפל בהן לבין השאלות החשובות והנכונות במקומות שהם צריכים להשאל.

עאידה תומא סלימאן: תודה.

עאידה תומא סלימאן: אני חושבת שהייתי מאוד ברורה והצבעתי איפה הבעייתיות.

עאידה תומא סלימאן: וכנראה משרדי הממשלה רוצים להשתיק את העניין בגלל זה לא הגיעו לדיון.

שולי מועלם-רפאלי: אני מציעה לתת למפקחת שלהם לדבר.

עאידה תומא סלימאן: חשוב לי לענות על השאלות שעלו.

עאידה תומא סלימאן: גם בעניין הקשר.

עאידה תומא סלימאן: הבדיקה אם נעשתה או לא במשרד.

עאידה תומא סלימאן: ולא להכנס עכשיו לעבודה המקצועית שיכולה להיות אדירה.

שולי מועלם-רפאלי: היא אדירה! היא לא יכולה להיות אדירה.

שולי מועלם-רפאלי: לא יכול להיות שאת מקיימת דיון על מקום ולא בודקת את המענים שהוא נותן.

שולי מועלם-רפאלי: לא יכול להיות שאת תדברי על לכאורה מקום ולכאורה ולכאורה.

שולי מועלם-רפאלי: לא.

שולי מועלם-רפאלי: הוא מקום טוב.

עאידה תומא סלימאן: אני מבקשת, אני אדבר כמו שאני רוצה לדבר כמו שנתתי לך לדבר כמו שרצית לדבר.

עאידה תומא סלימאן: אל תגידו לי איך לדבר ואיך לנהל את הישיבה.

שולי מועלם-רפאלי: אני לא אפריע יותר.

שולי מועלם-רפאלי: אדבר רק כשתהיה לי רשות.

עאידה תומא סלימאן: גברת מורן מזרחי עובדת סוציאלית, בבקשה, מפקחת מחוז ירושלים.

עאידה תומא סלימאן: ואני באמת רוצה לקבל תשובות.

עאידה תומא סלימאן: אם אין לך תשובות תגידי לי מההתחלה אין לי תשובות ונסגור עניין.

<מורן מזרחי: אני קודם כל רוצה לומר שאני מפקחת מחוז ירושלים בשנה האחרונה והעיר ירושלים.

<מורן מזרחי: אני נציגת שירות נוער, צעירים וצעירות של משרד הרווחה.

<מורן מזרחי: ציפי נחשון גליק מנהלת המשרד נמצאת בחו"ל, היא תגיע מחר, ולכן היא לא הגיעה לישיבה, לא כי היא הודפת את הטענות, אלא כי היא איננה בארץ.

<מורן מזרחי: אני גם נציגת השירות נוער, צעירים וצעירות וגם נציגת המחוז.

<מורן מזרחי: קשה שלא להתייחס לדיון הזה גם לעבודה המקצועית שנעשית בשטח ואני אומר גם למה.

<מורן מזרחי: את בפתח דברייך התייחסת למילה שמד וחברת הכנסת שולי מועלם אמרה לך מה ההגדרה המקובלת בחברה.

<מורן מזרחי: במפקחת מחוז אני נמצאת המון בשטח.

<מורן מזרחי: אחד המאפיינים של מחוז ירושלים זה התמודדות עם מגוון רחב של אוכלוסיות, בין אם זה חרדים או ערבים.

<מורן מזרחי: המגזרים שאנחנו נדרשים לעבוד איתם הם מגוונים מאוד, וזה מה שמייחד את מחוז ירושלים.

<מורן מזרחי: השטח אומר - - -

עאידה תומא סלימאן: אני מבקשת, לא, את לא חייבת כלום.

בצלאל סמוטריץ': אבל היא רוצה לתת תשובות.

עאידה תומא סלימאן: אני לא רוצה להיכנס לדיון מקצועי.

בצלאל סמוטריץ': אבל היא רוצה להסביר לך שזה מקצועי מאוד.

בצלאל סמוטריץ': אם היא תגיד לך שחלק ממאפייני הסיכון בציבור הזה זה מי שיוצא החוצה מהציבור זורקים אותו לכל הרוחות ואז זה מאפיין סיכוני - - -

עאידה תומא סלימאן: שמעת אותי שואלת למה הקימו את - - -

בצלאל סמוטריץ': אתם לא נותנים לאנשים לדבר.

תמר זנדברג: אתה תפסיק לדבר בלשון רבים.

בצלאל סמוטריץ': אתם לא מוכנים לתת לאנשים לדבר.

בצלאל סמוטריץ': יש נציגה שרוצה לדבר, את לא נותנת לה לדבר.

בצלאל סמוטריץ': אני רוצה לשמוע תשובות.

בצלאל סמוטריץ': קמתי מוקדם בבוקר, הגעתי לדיון הזה מותר לי לשמוע תשובות, אל תפריעי לה לדבר.

עאידה תומא סלימאן: מה זאת אומרת אל תפריעי לה לדבר?

עאידה תומא סלימאן: בוא תנהל את הישיבה.

בצלאל סמוטריץ': את סימנת מטרות ואת לא רוצה לשמוע שום דבר.

עאידה תומא סלימאן: אתה מפסיק עכשיו.

בצלאל סמוטריץ': בסדר.

בצלאל סמוטריץ': שיהיה כתוב בפרוטוקול שאת סימנת מטרה ואת לא רוצה לשמוע תשובות.

עאידה תומא סלימאן: אתה תוכל להגיד מה שאתה רוצה כשיגיע הזמן וזכות הדיבור לך.

עאידה תומא סלימאן: ואני מבקשת ממך, אני מתחילת הישיבה לא הורדתי שום סימן שאלה על הצורך בקיום מקלט לנערות במצוקה.

עאידה תומא סלימאן: אני לא הורדתי שום סימן שאלה על הנושא איך מתבצעת העבודה.

עאידה תומא סלימאן: אני הורדתי שאלות מאוד מהותיות שקשורות לקשר בין הארגון הזה לבין ארגון אחר.

עאידה תומא סלימאן: ולעצם העובדה שנקרא להבה, ועצם העובדה שאנשים בהנהגת הארגון להבה נמצאים בעמותה.

עאידה תומא סלימאן: אני דיברתי על הרקע האידאולוגי שעובד מאחורי המקלט הזה.

עאידה תומא סלימאן: ואני מכירה הרבה מקרים שמשרד הרווחה, גם העובדה שאתם אף פעם לא הוצאתם אותם למכרז.

עאידה תומא סלימאן: אלה השאלות שאני שאלתי.

עאידה תומא סלימאן: אני לא מעוררת שום סימן שאלה על צעירות שיוצאות מהמסגרת והמשפחות שלהן רואות בזה סכנה אמיתית ולזה צריך להקים מקלט.

עאידה תומא סלימאן: השאלה היא, מי מקימים את המקלט ולאיזה מטרה?

עאידה תומא סלימאן: איך הכסף של הציבור מועבר וכנראה מוזרם לכיוונים אחרים?

עאידה תומא סלימאן: אלה השאלות שלי.

עאידה תומא סלימאן: אם יש לך תשובות, בבקשה.

<מורן מזרחי: יש לי תשובות לחלק מהשאלות ששאלת וקשה לי מאוד להפריד את הקונטקסט המקצועי מהדיון הזה, מכוון שאני רואה מה קורה בשטח.

<מורן מזרחי: אין הרבה מאוד מקומות ומסגרות לנערות וצעירות שמקבלות אותם במצבים כמו שהמקלט הזה מקבל אותן.

<מורן מזרחי: אני נתקלת בלא מעט מקרים ובלא מעט שיחות טלפון חירומיות בשעות הלילה לנערות שאין להן קורת גג.

<מורן מזרחי: כשאת שואלת לאן הכסף של הציבור הולך, אז כן מדובר פה במיזם משותף של משרד הרווחה והעמותה.

<מורן מזרחי: יש את הפרוצדורות המתאימות של המשרד, והגופים של המשרד שמתעסקים במכרזים.

<מורן מזרחי: אני לא חלק מהמכרזים.

<מורן מזרחי: לא, רגע, תני לי בבקשה לסיים את דבריי.

עאידה תומא סלימאן: גברתי, מותר לי להניד ראש.

עאידה תומא סלימאן: אולי גם תגידי לי לא להניד ראש.

בצלאל סמוטריץ': אני יודע איך מנהלים דיונים.

בצלאל סמוטריץ': אני אתן זכות דיבור לכולם ובטח שבא נציג מהמדינה.

בצלאל סמוטריץ': את לא נותנת לה 5 דקות.

עאידה תומא סלימאן: תפסיק את זה.

עאידה תומא סלימאן: אני מבקשת, כל עוד לא קטעתי אותך ואני אקטע אותך כשאני אראה לנכון, כי אני מנהלת את הדיון הזה ואני רוצה תשובות.

עאידה תומא סלימאן: אל תגידי לי תפסיקי, אני מנהלת את הדיון.

<מורן מזרחי: בסדר גמור.

<מורן מזרחי: מדובר במיזם משותף של המשרד ושל העמותה.

<מורן מזרחי: כשאנחנו כמשרד הרווחה מתקצב כ-50% מפעילות העמותה.

<מורן מזרחי: 50% זה אומר שתים עשרה צעירות שנמצאות במקלט מתוקצבות על ידי המשרד על ידי דיווח של הועדות מדיי חודש.

<מורן מזרחי: כחלק מעבודתי מול העמותה היא לבדוק באמת שקיימת התאמה בין הדיווחים של הנערות שנמצאות בפועל במסגרת לבין הדיווחים שמגיעים אלינו למשרד שעליהם אנחנו באמת משלמים את הכסף.

<מורן מזרחי: מעבר לכך, אנחנו עושים גם התאמה בין הבנות שלא מדווחות לנו מבחינת ההועדות, ההשמות של המשרד וגם את זה אנחנו בודקים.

<מורן מזרחי: לאחרונה, הייתי שם לפני כשבועיים, שוחחתי עם נערות.

<מורן מזרחי: עשינו השוואה בין רשימות שמועברות אלינו למשרד שאנחנו מתקצבים לבין הבנות שנמצאות שם בפועל ומה הפרופיל שלהן ומדוע הן נכנסו לשם.

<מורן מזרחי: כך שיש מעקב של המשרד מבחינה פיקוחית על הנעשה בשוטף גם ברמה המקצועית וגם ברמה התקציבית.

<מורן מזרחי: הכסף שמועבר אליהם, לא מועבר מדיי חודש ללא בדיקה.

<מורן מזרחי: נעשה מעקב, אנחנו בודקים לפי הקריטריונים שאנחנו - - -

תמר זנדברג: את מותרות העמותה אתם גם בודקים?

בצלאל סמוטריץ': מה זה מעניין?

בצלאל סמוטריץ': היא מסתכלת על ה - - -

עאידה תומא סלימאן: זה כן מעניין.

תמר זנדברג: לא הבנתי.

תמר זנדברג: אני ביקשתי, אותי זה מעניין, מה קרה?

בצלאל סמוטריץ': מצויין, תשאלי.

עאידה תומא סלימאן: ולא רק אותך זה אמור גם לעניין את משרד הרווחה.

תמר זנדברג: אדוני, זה לא מעניין אף איך אני נראית לך, אתה תשתוק בזמן שאני מדברת.

בצלאל סמוטריץ': אבל לא קיבלת רשות דיבור.

תמר זנדברג: אתה לא מנהל את הישיבה.

בצלאל סמוטריץ': אני לא מנהל את הישיבה אבל באתי לישיבה ואני דורש - - -

תמר זנדברג: אתה דורש, אז תמשיך לדרוש.

בצלאל סמוטריץ': אי אפשר איתה.

בצלאל סמוטריץ': כשאני מדבר את מפסיקה אותי, היא יכולה לשאול מה שהיא רוצה.

בצלאל סמוטריץ': אם יש פה עדיפות למישהו זה בסדר גמור, אז תגידו את זה מראש.

תמר זנדברג: בינתיים, אני שאלתי שאלה ואתה חילקת לי ציונים.

בצלאל סמוטריץ': לא חילקתי לך ציונים.

שולי מועלם-רפאלי: די, בואו נתקדם בדיון, נאמרו דברים חשובים.

מאיר כהן: עולה כאן שאלה מאוד ערכית ומאוד חשובה וזה הופך להיות לשיח בין חברי כנסת.

שולי מועלם-רפאלי: נכון.

<מורן מזרחי: לא מעט בנות שמגיעות אליהם עוברות גם דרכנו.

<מורן מזרחי: מה זה אומר?

<מורן מזרחי: המקלט מספק מענה ברמה הארצית שזה אומר שרשויות נוספות שמבקשות להעביר אליהם בנות, צעירות, יוצרות איתנו, הפיקוח, קשר.

<מורן מזרחי: מתארים את המקרה, שולחים דו"ח סוציאלי מפורט.

<מורן מזרחי: אנחנו רואים שבאמת המטרה שלשמה רוצים להעביר את הנערה היא אמיתית וכנה עם מטרות טיפוליות, ואנחנו רוצים לראות אם יש התאמה - - -

תמר זנדברג: זה לא מה ששאלתי.

תמר זנדברג: אולי לא הבנת את השאלה שלי.

תמר זנדברג: אני שאלתי האם העמותה שמקבלת מכם תקצוב 50/50 זה דבר של מה בכך, לא את כל נערה ספציפית את הגיליון הטיפולי שלה - ועוד שניה אני לפחות בזכות הדיבור שלי אגיע לזה - אלא את מטרות העמותה שאיתה אתם משתפים פעולה?

תמר זנדברג: האם בדקתם שאתם לא משתפים פעולה עם עמותה שיש לה מטרה גזענית?

תמר זנדברג: זה נעשתה הבדיקה הזאת?

תמר זנדברג: כלומר, המילים סכנת שמד הושמטו ממטרות העמותה?

<מורן מזרחי: תראי, כשמדובר בסכנת שמד - - -

עאידה תומא סלימאן: לא, הרחיבו את המובן של סכנת שמד.

בצלאל סמוטריץ': המילה שמד זה גזענות?

בצלאל סמוטריץ': חבר'ה אתם לא במדינה יהודית.

בצלאל סמוטריץ': תסלחי לי, את משקפת פרומיל אחוז מהחברה הישראלית.

תמר זנדברג: אתה מייצג יהדות שהפכה את עצמה לגזענות.

בצלאל סמוטריץ': אני מייצג את הרוב המוחלט בחברה הישראלית, המתנגדת להתבוללות.

בצלאל סמוטריץ': מה זה הדבר הזה, זאת לא יהדות?

בצלאל סמוטריץ': נו באמת.

בצלאל סמוטריץ': עוד אחת תגיד לנו מה זה היהדות.

תמר זנדברג: לא, רק לך יש מונופול על היהדות.

בצלאל סמוטריץ': אין לי מונופול על היהדות, אבל אני משוכנע שהרוב המוחלט שבחברה היהודית - - -

תמר זנדברג: אז יופי שאתה משוכנע.

עאידה תומא סלימאן: חברי הכנסת, אני אבקש משהו משניכם.

עאידה תומא סלימאן: ובאמת אני מנסה לא להתעצבן.

עאידה תומא סלימאן: התעצבנתי לכמה רגעים.

עאידה תומא סלימאן: אני מבקשת.

עאידה תומא סלימאן: אני רוצה שתעני גברתי האם נבדקו מטרות העמותה כפי שהן רשומות.

עאידה תומא סלימאן: האם זה מתאים וברור בפליירים ובפרסום של העמותה יש דברים והקראתי אותם בתחילת הישיבה שהם חלק מהמטרות.

עאידה תומא סלימאן: הם לא, עד כמה שידוע לי, ואני ניהלתי מקלטים וניהלתי קשר עם המשרד ואני יודעת איך המשרד בודק, הם לא תואמים את המטרות של המשרד.

עאידה תומא סלימאן: את יכולה לתת את דעתך על זה?

<מורן מזרחי: אני יכולה לתת את דעתי כי אם אני מתחייחסת לפלייר האחרון ולהגדרות בשנתיים שאני עובדת איתם, ההגדרות הן לא התבוללות.

<מורן מזרחי: כשמדובר על שמד, לצערי מדובר בלא מעט מקרים של נערות שמספיק שיש להן טלפון חכם מבחינת המשפחה זאת התבוללות.

<מורן מזרחי: מספיק שהסממנים החיצוניים שלהם הם טלפון חכם ולבוש וחצאית שהיא לא מספיק ארוכה, מבחינת המשפחה זה התבוללות והם מוותרים על הנערות האלה.

<מורן מזרחי: מבחינתם זה שמד בקהילה החרדית.

<מורן מזרחי: אז אם את שואלת אם המטרות נבדקו, מטרות של התבוללות וכמו שאת מתארת לפני מספר רב של שנים, אין לי תשובה לזה.

<מורן מזרחי: אני יכולה לומר לך שבשנה האחרונה, בהתאם למטרות שהוצגו פה על ידי הצוות המקצועי, אלה לא המטרות.

<מורן מזרחי: כשאני נתקלת בשמד בשטח מדובר על טלפון חכם, מדובר על סממנים חיצוניים אחרים שלא מקובלים בקהילה החרדית, זה השמד שאני נתקלת בו בשטח.

עאידה תומא סלימאן: אני מסתכלת על הפלייר הזה שאני לא מבינה, אני מנסה לראות מי עומד מאחוריו.

שולי מועלם-רפאלי: כתוב, עמותת חמלה, גם מקדימה גם מאחור.

עאידה תומא סלימאן: בסדר.

עאידה תומא סלימאן: סיימת?

<מורן מזרחי: כן.

עאידה תומא סלימאן: למרות שלא קיבלתי תשובות וידעתי מההתחלה שאני לא אקבל כי אני יודעת שזה לא בסמכות שלך, ואני יודעת שמי שהיה צריך להגיע זה מי שיכול לתת את התשובות האלה.

עאידה תומא סלימאן: אנחנו לא מקיימים עכשיו דיונים מקצועיים ואתם ידעתם את זה מההתחלה שהדיון הוא לא דיון מקצועי.

עאידה תומא סלימאן: חבר הכנסת בצלאל סמוטריץ'.

בצלאל סמוטריץ': אני רוצה רגע להגיד דבר אחד שצריך להיות ברור.

בצלאל סמוטריץ': ברור שכשהמדינה מתקצבת אז צריך לוודא שהתקציב הולך למה שהמדינה מתקצבת.

בצלאל סמוטריץ': ואם המדינה מתקצבת מקלט לנערות בסיכון אז צריך לוודא שכל שקל מתקציב המדינה הזה הולך למקלט לנערות בסיכון, נקודה.

מאיר כהן: לא, אם מאחורי המקלט לנערות בסיכון עומדת עמותה גזענית, המדינה לא צריכה לתקצב.

בצלאל סמוטריץ': מה שאתם עושים עכשיו, עאידה.

עאידה תומא סלימאן: מי זה אתם?

בצלאל סמוטריץ': מה שאת עושה עכשיו בדיון, את ותמר.

עאידה תומא סלימאן: ומה אתה עושה?

בצלאל סמוטריץ': עאידה, יאללה נו חבר'ה, מה שאת עושה.

בצלאל סמוטריץ': אנחנו מיישבים את ארץ ישראל, עאידה מה שאת עושה עכשיו.

עאידה תומא סלימאן: קודם כל, אני מקיימת דיון.

בצלאל סמוטריץ': אני מכבד אנשים, אני מדבר אליהם בלשון רבים, זה הכל, שאלה של מנטליות.

עאידה תומא סלימאן: אני מקיימת דיון של וועדה בכנסת, לא אתם.

עאידה תומא סלימאן: זאת הוועדה.

בצלאל סמוטריץ': אז מה שאת עושה עכשיו גברתי יושבת הראש, את רותמת את הוועדה הנכבדה הזאת כדי לייצר רדיפה פוליטית בסדר?

בצלאל סמוטריץ': אידיאולוגית.

בצלאל סמוטריץ': אגב, מה שאתם תמיד טוענים שכשאנחנו מנסים להגביל כל מיני עמותות שמאל, בצלם, איזה זעקות על דמוקרטיה.

בצלאל סמוטריץ': את אמרת קודם שאת היית מעורבת בכמה מקלטי נשים.

בצלאל סמוטריץ': את היית מעורבת בכמה מקלטי נשים.

בצלאל סמוטריץ': למיטב ידיעתי, אני לא מכיר את דעותייך האישיות, אבל בוודאי את וחברים במפלגה שלך, רוצים להפוך את מדינת ישראל למדינת כל אזרחיה.

בצלאל סמוטריץ': אתם שוללים את אופיה היהודי של מדינת ישראל.

בצלאל סמוטריץ': לפי הלוגיקה שאת מובילה עכשיו כאן, צריך לסגור את כל מקלטי הנשים שאת עבדת בהם.

בצלאל סמוטריץ': אז אני לא בודק בציציות של אף אחד.

בצלאל סמוטריץ': רגע אני אסיים.

בצלאל סמוטריץ': אני מבחינתי, אם המקלט הזה עושה עבודת קודש, כך אני יודע וכך אני שומע גם כאן מאנשי המקצוע.

בצלאל סמוטריץ': עושה עבודת קודש, ראוי לתקצב אותו.

בצלאל סמוטריץ': אני מבין, אגב, שרשם העמותות בעקבות אותה הערה של מבקר המדינה ביצע ביקורת עומק בעמותה.

בצלאל סמוטריץ': החליט שאין בה שום קשרים בעייתיים, נתן לה ניהול תקין, אני אומר לך את זה מידיעה.

בצלאל סמוטריץ': בנצי גופשטיין פוטר מהעמותה בעקבות הקמת ארגון להבה לפני שנתיים או שלוש או משהו כזה.

בצלאל סמוטריץ': אבל אני רק אומר, עוד פעם, מבחינתי אני לא בודק.

בצלאל סמוטריץ': נניח שבנצי גופשטיין מחר בבוקר יקים מקלט שכולו יהיה על טהרת העבודה המקצועית, מה דעותיו האישיות בבית זה לא מעניין אותי כמו שלא מעניין אותי מה דעותייך האישיות בבית או בכנסת ביחס להיותה של מדינת ישראל מדינה יהודית.

בצלאל סמוטריץ': זה לא קשור לעבודה המקצועית שאת עושה, לכן אני כופר בהפרדה שאתם רוצים לעשות.

בצלאל סמוטריץ': הדבר האחרון, למנוע התבוללות במדינת ישראל, במדינה היהודית, זה הדבר הכי לגיטימי בעולם והכי לא גזעני בעולם.

בצלאל סמוטריץ': מאז ומעולם, אנחנו עם של אלפי שנים, אתם לא מכירים דבר כזה, אתם חיקוי היסטורי שלא יודע לפני אלף שנה - - -

עאידה תומא סלימאן: אם אתה רוצה שאני לא אקטע אותך אל תעשה את זה.

בצלאל סמוטריץ': אלפי שנים של מסורת.

בצלאל סמוטריץ': מה ששמר עלינו ב-2000 שנות גלות - - -

עאידה תומא סלימאן: אתה עוד תלמד מה זה עם של - - -

בצלאל סמוטריץ': שמרנו על עצמנו, התחתנו בתוכנו ובאנו חזרה ברוך השם לארץ ישראל.

בצלאל סמוטריץ': וגם כאן אנחנו נאבק בהתבוללות אנחנו נעשה הכל כמובן בדרכי שלום.

עאידה תומא סלימאן: אני מודה לך.

בצלאל סמוטריץ': סליחה, סליחה, את לא תסתמי לי את הפה.

בצלאל סמוטריץ': אנחנו נאבק בהתבוללות - - -

עאידה תומא סלימאן: אני מבקשת ממך לסיים את דבריך.

בצלאל סמוטריץ': עוד רגע, עוד שני משפטים.

בצלאל סמוטריץ': אנחנו נעשה את זה כמובן ברצון.

בצלאל סמוטריץ': אנחנו לא כופים על אף אחד ולא מכריחים אף אחד.

בצלאל סמוטריץ': אנחנו נשכנע ונסביר ונעשה הכל שיהודים יתחתנו עם יהודים.

עאידה תומא סלימאן: תודה רבה.

עאידה תומא סלימאן: אני מבקשת ממך, אני קוראת אותך לסדר פעם שנייה.

בצלאל סמוטריץ': זה בנות חלשות, שמנצלים את החולשה שלהן.

עאידה תומא סלימאן: אני מבקשת להוציא את חבר הכנסת בצלאל סמוטריץ'.

בצלאל סמוטריץ': פשוט תתביישי לך.

בצלאל סמוטריץ': אחר כך תגידי שאתם דמוקרטיים.

בצלאל סמוטריץ': (חבר הכנסת סמוטריץ יוצא ממליאת הוועדה)

עאידה תומא סלימאן: תודה רבה.

עאידה תומא סלימאן: כנראה חבר הכנסת סמוטריץ' החליט לחשוף את הקשר המאומץ הזה והחיבור הלא נגמר.

עאידה תומא סלימאן: אני מאוד מודה לו על זה שבאמת נגע לפחות בשאלות של ערכים ומוסר שעומדים מאחורי העשייה.

עאידה תומא סלימאן: אני מאוד מודה לו שחשף את זה.

מירב בן ארי: אני חושבת שכל הדיון הזה, מה שהיה כאן עכשיו, זו ממש שערורייה.

מירב בן ארי: בלי קשר את מנהלת את הדיון והרבה פעמים אנחנו יושבים בוועדות וניהלנו וועדות וכל ההתנהלות שהייתה פה הייתה ממש מביכה.

מירב בן ארי: אני מתנצלת פשוט בפני הנוכחים, כי זה לא קורה כאן בדרך כלל וההתנהלות היא אחרת.

מירב בן ארי: אבל אני חייבת לומר משהו אחר - - -

עאידה תומא סלימאן: זאת פעם ראשונה שזה קורה בוועדה הזאת.

מירב בן ארי: כן זה ממש מביך.

עאידה תומא סלימאן: היה ברור לי למה הגיע.

מירב בן ארי: אני רוצה להגיד משהו אחד, מה שהוא עשה כאן חבר הכנסת סמוטריץ' זה מבחינתי נזק.

מירב בן ארי: כי אני שאני עובדת כבר כמעט שנתיים עם נוער בסיכון ועם צעירות בסיכון מהגלגל שיושב בירושלים.

מירב בן ארי: אגב הם לא ייחודיים, יש את גלגל של על"מ.

שולי מועלם-רפאלי: לא, הם היחידים גברתי שנותנים מענה לבנות דתיות וחרדיות.

מירב בן ארי: בואי אני אתקן אותך, כדי שתדעי.

מירב בן ארי: כי אני גם יו"ר וועדת המשנה לצעירים חסרי בית ולפני 4 חודשים הוקמה דיורית בירושלים לצעירות חרדיות מבתים דתיים.

מירב בן ארי: אז הם לא היחודיים.

מירב בן ארי: זה מגיל 18 פלוס.

שולי מועלם-רפאלי: הרי כולנו מכירים את הפרטים מירב.

מירב בן ארי: אבל לבוא ולהגיד שהם המקום היחיד שמטפל בצעירות זה לא נכון.

מירב בן ארי: אבל אני באמת חושבת שהוא גרם להם עוול.

מירב בן ארי: כי אם הוא התחיל עם הנאום של ההתבוללות, סליחה, אני יודעת שזה יותר נוח.

מירב בן ארי: אבל תכלס, בסוף, אני גם דיברתי עם האנשי מקצוע שם, לפני שבאתי לדיון ושמעתי על המקום.

מירב בן ארי: אני מודה שגם התכוונתי לבקר פה אבל פשוט בשבוע האחרון לא יצא לי.

מירב בן ארי: ואני אבוא, אני מבטיחה לכם שאני אבוא.

מירב בן ארי: אני מתעסקת הרבה בחסרות בית.

מירב בן ארי: רגע, תנו לי לסיים.

שולי מועלם-רפאלי: זה כל כך בוטה מה שהולך פה.

עאידה תומא סלימאן: חברת הכנסת שולי מועלם - - -

אוסאמה סעדי: כל כך בוטה מה שאת עושה - - -

שולי מועלם-רפאלי: אוסמה טוב שבאת לחלק לי ציונים.

אוסאמה סעדי: היועץ המשפטי חושב שאת עושה משהו לא בסדר - - -

עאידה תומא סלימאן: חברת הכנסת וחבר הכנסת התפרצתם לדברים של חברת הכנסת מירב בן ארי ואני מבקשת שאף אחד לא ינסה לנהל את הדיון אני בינתיים לא מוותרת על התפקיד הזה אז אל תתנדבו לעשות את זה.

מירב בן ארי: אוסמה, באמת, אתה נכנסת לפני 5 דקות.

מירב בן ארי: אני יושבת כאן לפחות כבר חצי שעה או יותר ואני מקשיבה לכולם אז בבקשה אל תפריע לי.

מירב בן ארי: אני רוצה רק להגיד שבעיני אנחנו עושים עוול.

מירב בן ארי: ברגע שהוא מתחיל עם הנאום על ההתבוללות, אנחנו שוכחים את מטרת המקום, כפי שהוצג על ידי שר הרווחה וכפי שהוצג באמת על ידי גורמים מקצועיים היא משהו אחר לחלוטין.

מירב בן ארי: נכון, יכול להיות שבתחילת דרכם היו נושאים כמו הנושאים האלה.

מירב בן ארי: אני חושבת שהיום עם איך שהמקום הזה נראה, לפי חוות דעת מקצועית שהגיעה אליי, ושמענו את שר הרווחה ושולי אמרה בצדק, שר הרווחה מלפני שנה וחצי אין ספק שהמקום היום- - -

<קריאה: מירב אפשר לשאול אותך - - -

מירב בן ארי: רגע, אל תפריע לי.

מירב בן ארי: תן לי לסיים.

מירב בן ארי: למה לא לתת לי לסיים?

מירב בן ארי: אני באמצע.

מירב בן ארי: מה זה ההתנהלות הזאת?

עאידה תומא סלימאן: תן לה לסיים.

מירב בן ארי: ח"כ זנדברג אמרה דברים שגם הם פחות מקובלים עליי גם חבר הכנסת בצלאל ולא הפרעתי להם.

מירב בן ארי: תן לי, אני במשפט האחרון.

מירב בן ארי: כל מה שבאתי לומר עכשיו שאני חושבת שהיום במצב של העמותה, במצב שהעמותה מפעילה את המקלט ואת החלוקת סלי מזון האלה, זה מה שהם עושים.

מירב בן ארי: גם אני שניהלתי מרכז הייתה לי עמותה שניהלתי מרכז, אחרי 5 שנים הוקם עוד אחד, אבל זה עמותה של מרכז, לא היה לי עוד סניפים.

מירב בן ארי: מה שאני באה להגיד שהיום לדעתי, המקום הזה לפחות מבחינה מקצועית הוא נמצא במקום אחר.

מירב בן ארי: אגב, אני מציעה שגם את המגוייסת לנושא שאני יודעת, של צעירות בסיכון על קצה הרצף, אולי ללכת לשם ולשבת עם הבנות ולשמוע, ואולי אחרי זה להגיע למסקנות אחרות.

מירב בן ארי: אני לא חושבת שההיסטוריה לא הייתה.

מירב בן ארי: אני רק חושבת שהיום הם במקום מקצועי יותר ונכון יותר.

מירב בן ארי: ולדעתי, חברת הכנסת עאידה, שכל מה שהיה כאן היה לא לעניין.

מירב בן ארי: מה שעשה כאן בצלאל סמוטריץ', ואומרת חברת כנסת ממפלגתו זה עוול מקצועי למקום הזה.

מירב בן ארי: זה מה שאני חושבת.

עאידה תומא סלימאן: תודה.

שולי מועלם-רפאלי: גברתי אני יכולה רק משפט?

שולי מועלם-רפאלי: כי בדקתי את השאלה שהעלית פה, התשובה שקיבלתי הייתה שרשם העמותות עשה בדיקת עומק ולאחר שראו שהכל תקין ואין קשר - - -

עאידה תומא סלימאן: תשובה של מי זו?

שולי מועלם-רפאלי: לכן אני לא אומרת אותה באופן פורמלי.

עאידה תומא סלימאן: אז היא לא מעניינת אותי, זאת לא תשובה פורמלית, זה לא גוף מוסמך.

עאידה תומא סלימאן: תודה.

שולי מועלם-רפאלי: אז אני חוזרת למה שהצעתי קודם.

עאידה תומא סלימאן: אני מודה לחברת הכנסת על המאמץ לספק תשובות, אבל כל עוד שהתשובות לא מגיעות אליי עם שם מוסמך לתת תשובה, בשבילי הן לא קיימות.

שולי מועלם-רפאלי: אז אני יכולה רק לחזור על ההצעה שלי ממקודם - להזמין את מבקר המדינה ואת רשם העמותות לתת את התשובות.

עאידה תומא סלימאן: אני יודעת מה אני הולכת לעשות.

עאידה תומא סלימאן: בינתיים עו"ד טל רביב, מחלקה משפטית, התנועה הרפורמית.

<נועה סתת: אנחנו רק נחליף בינינו במרכז הרפורמי בסדר?

עאידה תומא סלימאן: בסדר.

עאידה תומא סלימאן: בבקשה.

עאידה תומא סלימאן: רק את השם.

<נועה סתת: שמי הרב נועה סתת, אני מנהלת המרכז הרפורמי לדת ומדינה.

<נועה סתת: רציתי להעלות כמה דברים.

<נועה סתת: דבר ראשון, אני רוצה להודות לכל מי שעוזר לנשים במצוקה.

<נועה סתת: ולהודות לכן על העבודה הטובה שאתן עושות בשביל לעזור לנשים במצוקה.

<נועה סתת: יחד עם זאת אני חושבת שהקשר בין העמותה לבין שיח גזעני, לבין ארגונים גזעניים שמזיק לכל החברה שלנו וגם אולי לנערות שאתן מטפלות ועוזרות להן, עולה משני נושאים.

<נועה סתת: אחד, כפי שעלה גם מהסיפור של חבר הכנסת כהן וגם מהעובדות בשטח.

<נועה סתת: הבעיה, או התופעה, של נשים יהודיות שמתחתנות עם גברים ערבים היא תופעה שולית בחברה הישראלית.

<נועה סתת: אם אנחנו חושבים שזה מעולה, אם אנחנו חושבים שזה בסדר, אם אנחנו חושבים שזה אסון, יש יותר נשים יהודיות בישראל שנישאות לגברים מתאילנד מאשר נשים יהודיות בישראל שנישאות לערבים.

<נועה סתת: גם התופעה כפי שחבר הכנסת כהן תאר אותה כאן.

<נועה סתת: היו 24 נשים במקלט, הוא פגש אחת שהיה לה קשר עם ערבי בעבר והוציאו אותה משם, והקשר היה בניגוד לרצונה, אז מצויין שהוציאו אותה מהקשר הזה.

<נועה סתת: אבל השימוש בשפה שרומזת לכך שיש ריבוי קשרים בניגוד לרצונן של נשים בין נשים יהודיות לגברים ערבים היא שפה גזענית והיא השפה המשותפת לארגון להבה ולמעון של חמלה והיא שפה שהיא הרסנית לחברה שלנו.

<נועה סתת: בין אם אנחנו חושבים שזה - - -

מירב בן ארי: איפה ראית את זה, במעון של חמלה ?

<נועה סתת: המעון של חמלה מדבר על - - -

מירב בן ארי: למה את אומרת דברים - - -

שולי מועלם-רפאלי: את עושה נזק מטורף.

עאידה תומא סלימאן: אני מבקשת, גברתי, תסבירי את מה שאת אומרת.

<נועה סתת: מה שאני אומרת זה שחמלה מפרסמים את עצמם כמעון שעוזר לנשים יהודיות לצאת ממערכות יחסים לא רצויות עם גברים ערבים.

מירב בן ארי: איפה זה מפורסם?

שולי מועלם-רפאלי: איפה זה כתוב?

שולי מועלם-רפאלי: אני מחזיקה פרוספקט שלהם.

מירב בן ארי: תראי לנו.

מירב בן ארי: אם תראי לי את זה אני איתך.

מירב בן ארי: אני נגד ההתבטאויות הגזעניות האלה.

אוסאמה סעדי: הנה, "עמותת חמלה, מעון של הרבנית ברנס להצלת בנות ישראל שחיו עם ערבים ועובדים זרים".

מירב בן ארי: איפה זה כתוב.

אוסאמה סעדי: בכתבה של סיוון רהב מאיר.

מירב בן ארי: עזוב את הכתבה של הארץ.

אוסאמה סעדי: אני מדבר על סיוון רהב מאיר בערוץ 2.

עאידה תומא סלימאן: כאשר מפרסמים בתקשורת, בדרך כלל יש זכות למי שרוצה להגיד משהו.

תמר זנדברג: במקום שבעלי תשובה עומדים אפילו צדיקים אינם.

תמר זנדברג: הרבנית ברנס - - -

אוסאמה סעדי: כתבה לא של הארץ.

מירב בן ארי: מה זאת אומרת, יש רשם עמותות שנותן להם אישור?

אוסאמה סעדי: אני מוציא מחוץ - - -

עאידה תומא סלימאן: אני מבקשת, תשמעו.

עאידה תומא סלימאן: אני בטוחה שלכל אחד ואחת שהגיעו לדיון הזה יש להם מטרה ויש להם מידע שהם רוצים לחלוק איתנו.

עאידה תומא סלימאן: אני אתן לכל אחד ואחת לדבר, אבל אם זה ימשיך בצעקות האלה אנחנו לא נגיע לשום מקום.

עאידה תומא סלימאן: אז אני מבקשת - - -

<נועה סתת: אנחנו נעביר את כל החומרים שיש לנו שבהם מדובר על התבוללות.

<נועה סתת: אלה חומרים לפני שנת 2014 אבל חומרים רלוונטים.

<נועה סתת: הדבר השני שאני רוצה להעביר כאן זה לדבר שוב, בקצרה, על הקשר הפוטנציאלי בין ארגון להבה לבין ארגון חמלה.

<נועה סתת: אנחנו במרכז הרפורמי לדת ומדינה מבקשים להגדיר את ארגון להבה כארגון פשע.

<נועה סתת: ארגון פשע עובד בצורה כזאת שהוא לא מוגדר כארגון חוקי כמו ארגון להבה ועובד בצורה כזאת שלא מבצע את העבירות אלא שולח נערים ונערות צעירים לבצע את העברות במקומו והעברת הכספים שלו מאוד דומה, העברת הכספים לארגון להבה עוברת בכל מיני אפיקים, וחשוב לוודא בשביל הנערות במצוקה, שמעון חמלה אינו מעורב בתוך הדבר הזה.

שולי מועלם-רפאלי: אומרת לך הגברת שכל שקל שעובר - - -

עאידה תומא סלימאן: חברת הכנסת.

שולי מועלם-רפאלי: את עושה עוול למעון הזה, את עושה עוול מטורף.

שולי מועלם-רפאלי: 2014 זה מלפני שנתיים.

שולי מועלם-רפאלי: תפסיקו לנסות להרוס דברים טובים שיש.

שולי מועלם-רפאלי: די.

שולי מועלם-רפאלי: כמה פעמים אפשר לחזור על זה.

שולי מועלם-רפאלי: כמה פעמים הקשר בין להבה לחמלה.

שולי מועלם-רפאלי: תפסיקו לנסות לגרום נזק למקומות שעושים טיפול בנערות במצוקה.

עאידה תומא סלימאן: שולי מועלם, זה לא יכול להמשיך ככה ואל תגרמי לי גם עכשיו לקרוא אותך לסדר ולהוציא אותך מהישיבה.

שולי מועלם-רפאלי: גברתי היא עושה קישור בין להבה לחמלה, דבר שאנחנו לא יכולים להסכים לו.

שולי מועלם-רפאלי: זה שיטה מצויינת אבל זה עשיית עוול - - -

עאידה תומא סלימאן: אז אני מבקשת עכשיו, שום התפרצויות.

עאידה תומא סלימאן: אני לא מוכנה לסבול את זה.

עאידה תומא סלימאן: אני מבקשת עכשיו שכולם ישבו בשקט ורק מי שיש לו זכות דיבור שידבר.

<נועה סתת: אז אני אבהיר למה - - -

עאידה תומא סלימאן: ואני מבקשת להתכנס.

<נועה סתת: יש לי עוד שני משפטים.

<נועה סתת: אז אני רוצה להבהיר שני דברים.

<נועה סתת: דבר ראשון בשנת 2014 מבקר המדינה לא סיים את הבדיקה.

<נועה סתת: סליחה, רשם העמותות אמר שיש צורך להמשיך ולבדוק וזה מה שאנחנו מבקשים ממנו.

<נועה סתת: עכשיו, את צודקת היה צריך להזמין את רשם העמותות.

<נועה סתת: הוא הוזמן, הוא לא הגיע.

<נועה סתת: אז כולנו מסכימים שרשם העמותות צריך להמשיך ולבדוק.

<נועה סתת: מצויין.

<נועה סתת: אנחנו מסכימים על זה ביחד.

<נועה סתת: הדבר השני, שמעורר את הבעייתיות כאן זה שהצוות הוא אותו צוות, זה לא שהייתה התחלפות של הצוות.

<נועה סתת: זה לא שהיה צוות עד 2014 שהיו לו מטרות גזעניות ועכשיו יש צוות אחר לגמרי.

<נועה סתת: הצוות הוא אותו צוות שהצהיר הצהרות גזעניות בעבר, ולפיכך יש לנו סיבה לחשוד שעדיין המטרות הגזעניות האלה מתקיימות, ולכן עלינו לדקדק בבדיקה.

<נועה סתת: תודה רבה.

עאידה תומא סלימאן: תודה.

עאידה תומא סלימאן: חברת הכנסת תמר זנדברג.

מירב בן ארי: עשית נזק גדול תדעי לך.

עאידה תומא סלימאן: בואו לא נחלק עכשיו, מירב, אני מבקשת, הדברים האלה, מה שאתן עושות זה גובל...

עאידה תומא סלימאן: יש לה זכות להגיד והיא אחראית על הדברים שהיא אומרת אז בואו לא נחלק להן תעודות.

תמר זנדברג: תודה, תודה רבה גברתי היושבת ראש.

תמר זנדברג: יש כאן שתי נקודות שעולות בדיון הלא קצר הזה שאנחנו כבר יושבות כאן ואני רוצה רגע לחדד את שתיהן.

תמר זנדברג: נקודה אחת שנעשית כאן כביכול זה ההפרדה, ההבחנה בין הפן המקצועי והטיפולי והפן של הרווחה שאתן שלושתיכן אמונות עליו כל אחת מהזווית שלה ובין הפן האידיאולוגי והגזעני.

תמר זנדברג: ואתן מנסות כאן לטעון שאין קישור כזה, ואתן מתמקדות בצד הטיפול והצד האידיאולוגי הוא לא קשור.

תמר זנדברג: אני רוצה לומר למה הנקודה הזו היא חשובה לנו.

תמר זנדברג: הנקודה הזו חשובה לנו כי יש קשר בין הטיפול שמוענק ולאיזה בעיות אנחנו מאתרים ומה הטיפול שאנחנו מעניקים לבעיות האלה לפן אידיאלוגי.

תמר זנדברג: למשל, אם אנחנו מגדירים את אותו שמד, את אותה התבוללות, וזה יכול להיות כמו שציינת, שימוש בטלפון הסלולרי או בגדים שלא תואמים לפי הקהילה.

תמר זנדברג: השאלה אם אנחנו מזהים את זה כבעיה שמעמידה נערה בסיכון אל מול המשפחה שלה, איזה פתרון אנחנו מציעים לזה.

תמר זנדברג: האם למשל, ואם המטרה האידיאולוגית שהעמותה באה איתה זה מניעת התבוללות אז זה גם ישליך על הטיפול שהיא תציע לאותה נערה בסיכון.

תמר זנדברג: דומה הדבר לאותם למשל, בית דרור, שמציע מקלט לנערים שנפלטו מהמשפחות שלהם ומהקהילות שלהם על רקע הומוסקסואליות, לסביות וכו' שמציע להם טיפולי המרה כטיפול לבעיות שלהם.

תמר זנדברג: למה?

תמר זנדברג: כי הם נזרקו מהמשפחה בגלל זה.

תמר זנדברג: או לחלופין אנחנו נציע להם, העצמה של הזהות שלהם, חיזוק של הבחירה החופשית שלהם, אולי קהילה אלטרנטיבית, אולי איזשהו קשר, עבודה גם עם המשפחה.

תמר זנדברג: כלומר, הפן האידיאולוגי משליך גם על הפן הטיפולי.

תמר זנדברג: לכן, עצם הקשר עם ערבי, אם קיים - ואני מסכימה עם נועה סתת שזה דבר מאוד מאוד - הבית הזה כבר הפך לא פעם ולא פעמיים את סכנת ההתבוללות לאיזה שד.

תמר זנדברג: את יודעת מה, אני מצטערת שבחברה הישראלית יש סגרגציה כל כך גבוהה והפרדה כל כך גבוהה בין אוכלוסיות.

תמר זנדברג: אנחנו לא גרים ביחד, אין כמעט חיים משותפים, אין ערים מעורבות, אין חינוך משותף, וכתוצאה מזה גם אין משפחות משותפות.

תמר זנדברג: אני באופן אישי מצטערת על זה, שאנחנו לא חיים יותר ביחד בחברה שלנו, אבל התוצאה שזה מביא שהבית הזה הופך את ההתבוללות לשד דימיוני, מדומיין וגזעני.

תמר זנדברג: ואז אנחנו שומעים אמירות מחבר הכנסת סמוטריץ' שהמפלגה שלו יושבת על הרבה מאוד עמותות שנכנסות למערכת החינוך ומערכת הרווחה, ומסביר לנו שזה המשמעות של מדינה יהודית.

תמר זנדברג: אז אני רוצה להגיד כאן שזאת לא היהדות שלי, זאת לא היהדות של רוב אזרחיות ואזרחי ישראל וזה לא מה שממיט כליה על המדינה היהודית.

תמר זנדברג: אם כבר להיפך, תקופות בהיסטוריה של קנאות והיצרות אופקים כזאת שלטו הן תקופות שהחריבו את הריבונות היהודית ולא קוממו אותנו.

תמר זנדברג: למי שהריבונות היהודית לנגד עיניו.

תמר זנדברג: הדבר האחרון והוא שכן, אין סימטריה, והניסיון לצייר את זה כאילו רדיפה פוליטית אחרי ארגון שמטרותיו המוצהרות הן גזענות ואלימות.

תמר זנדברג: מדובר גם על ארגון שנקשר בשמכם ואם אתן מבקשות לעשות הפרדה מוחלטת.

תמר זנדברג: לא הפרדה של חומות סיניות, שכביכול לא עכשיו פיטרנו מישהו, קרצנו עין ואותו כהניסט וגזען הוא כבר לא בעמותה שלנו.

תמר זנדברג: אם אתן באופן אמיתי מתנערות מהדברים האלה.

תמר זנדברג: אם את, באופן אישי שהתבטאת בצורה שהיא טבולה ביותר משמץ של גזענות בעבר, עשית תשובה, ואני רוצה להאמין שכך עשית, וחזרת בך מהמטרות האלה, ואת לא נמצאת שם עכשיו, ואת הבנת באופן אמיתי איזה טיפול הנערות האלה צריכות אני מברכת אותך.

תמר זנדברג: כי במקום שבעלי תשובה עומדים צדיקים גמורים אינם עומדים.

תמר זנדברג: אז מאה אחוז, אני אשמח לשמוע.

תמר זנדברג: בסדר גמור אני באמת אשמח לשמוע על ההתפתחות המקצועית והאידיאלוגית שלך באופן אישי, כמישהי שהיא מאוד משפיעה על הגורם הטיפולי בעמותה הזאת.

תמר זנדברג: אבל יש לנו חשד כבד, שיש כאן אותה גברת בשינוי אדרת וכשכהנא יצא מהחוק אז בא כהנא חי, וכשכהנא חי הוא בסימן שאלה אז יש להבה, וכשלהבה עושה פוגרומים ועומד נגדו כתב אישום וזה ברור שהארגון גזעני ואולי גם יצאה מחוץ לחוק אז יש חמלה - - -

עאידה תומא סלימאן: חברת הכנסת תמר, אני רוצה שתסיימי.

תמר זנדברג: אני חוזרת ואומרת בצורה ברורה וזה המשפט האחרון שלי.

תמר זנדברג: אם לא ככה דברים, לא רק שנשמח לשמוע אנחנו גם נברך אתכם.

תמר זנדברג: אבל כמה דברים בבדיקה של מבקר המדינה, של רשם העמותות ושל התקשורת - כן, תחקירים עיתונאיים מספקים לנו הרבה מאוד מהמידע במדינה חופשית - מעלים חשד שיש כאן קשרים שאולי אתם הבנתם שהם בעיתיים, ולכן אתם הסוויתם אותם או הפכתם אותם לסמויים, אבל שאנחנו רוצים לוודא שהם מתנתקים או לא קיימים.

עאידה תומא סלימאן: תודה חברת הכנסת.

עאידה תומא סלימאן: אני רוצה להגיד לכם רק שעכשיו בדיוק אני קיבלתי לידיים שלי, פרסום של ארגון חמלה שמדובר בו על הצלת בנות ישראל : "כך חזרה הבת האובדת ליהדות.

עאידה תומא סלימאן: זה סיפורה של ע', תושבת ירושלים שהתאסלמה לאחר שהכירה צעיר ערבי.

עאידה תומא סלימאן: 3 שנים סבלה עד אשר חזרה ליהדות בסיוע ארגון חמלה".

עאידה תומא סלימאן: קרן ישראל גם כן, בעמוד הראשון של הפרסום.

עאידה תומא סלימאן: "לי זה לא יקרה" זה המשך מ-2015, המשך לאותם פרסומים שאמרתם שהסתיימו.

עאידה תומא סלימאן: זה הארגון שמפעיל את ההוסטל הזה, ומשרד הרווחה כנראה עוצם עיניים.

עאידה תומא סלימאן: ולא רק, מגדיל את התקציב מ-850,000 ₪ ל-1,300,000 ₪ כאשר מקלטי הנשים צועקים עד השמיים על התקציבים הדלים שמעבירים אליהם.

עאידה תומא סלימאן: פתאום המשרד מוצא דרך מאוד טובה להעביר כספים, כנראה ליעדים שהוא רק מכיר.

עאידה תומא סלימאן: חבר הכנסת אוסמה סעדי.

אוסאמה סעדי: גברתי היושבת ראש, חבריי חברי הכנסת, באמת תודה לך על הדיון החשוב הזה.

אוסאמה סעדי: את ציטטת כמה דברים ואני מסתכל עכשיו ומעיין בעלון הרשמי של חמלה.

אוסאמה סעדי: השם של המעון הזה : מעון הבית החם להצלת בנות ישראל.

אוסאמה סעדי: זה השם שלהם.

<קריאה: זה לא השם שלהם.

אוסאמה סעדי: זה השם שלהם.

<קריאה: זה השם שלהם מ-2013.

אוסאמה סעדי: 2013.

אוסאמה סעדי: עכשיו כשרשם העמותות ולעשות ולהוציא מחוץ לחוק עמותות ערביות הוא חוזר 20 שנה אחורה.

אוסאמה סעדי: אומר, וואלה העמותה הזאת שהיא נותנת שיעורים לפסיכומטרי היא קשורה איכשהו.

אוסאמה סעדי: אבל שפה ב-2013 הרב אליקים ניימן.

אוסאמה סעדי: מי זה עמותת חמלה?

אוסאמה סעדי: הוא עדיין בעמותה?

<קריאה: הוא מנכ"ל העמותה, הוא לא רב.

אוסאמה סעדי: מנכ"ל העמותה, תשמעו מה הוא אומר.

אוסאמה סעדי: "לנו זה לא יקרה כך חושבים ההורים.

אוסאמה סעדי: לתומם אם חושבים שהסיפורים על התבוללות יכולים לקרות רק במשפחות קשות יום ומסכנות.

אוסאמה סעדי: אך לצערי הם טועים".

אוסאמה סעדי: גם הרמת קרן ישראל למען אחיי וזה.

אוסאמה סעדי: תראו, זה ב-2013, עלון שלם על התבוללות.

אוסאמה סעדי: זה קשור לארגון להבה, שאנחנו כבר שנים מבקשים להוציא מחוץ לחוק וזו בושה וחרפה שאתם לא מבקשים להוציא ארגון כזה מחוץ לחוק.

אוסאמה סעדי: אתם באים ואומרים: "לא, עכשיו הם בסדר הם נשים במצוקה".

אוסאמה סעדי: זה ארגון הסוואה לפעילות בלתי חוקית, בושה וחרפה שמשרד הרווחה מגדיל להם את התקציב במקום לעשות ולהוציא אותם מחוץ לחוק.

עאידה תומא סלימאן: כנראה צריכים יותר תקציבים, מה לעשות.

עאידה תומא סלימאן: חבר הכנסת עמיר פרץ, בבקשה.

עמיר פרץ: אני מצטער שנקלעתי לסוף הדיון.

עמיר פרץ: אני בהחלט חושב שבאמת אנחנו כבר לא בשלב שארגונים שהם מקורבים לימין זה דבר לגיטימי צריכים להסתיר את עצמם.

עמיר פרץ: אתם כבר לא המיעוט שלא שולט בתקציבים ומחפשים שיטות כיצד להרחיב את פעילותכם.

עמיר פרץ: אני חושב - - -

<קריאה: גזענות זה לא ימין.

עמיר פרץ: שנייה, בגלל זה אמרתי - - -

עאידה תומא סלימאן: למה אני הבנתי שהוא מגיע לזה?

עאידה תומא סלימאן: חכו קצת בסבלנות.

עמיר פרץ: לכן, אני חושב שיותר מכולם אתם צריכים - - -

שולי מועלם-רפאלי: מי זה אתם, גברתי דיברו אלייך מקודם בלשון רבים וזה - - -

עמיר פרץ: אנשים ממחנה הימין שהם אנשים שנחשבים בהחלט שהם מבינים מה זה חוק, ומבינים מה זה גזענות ומבינים לעשות את ההפרדה הזאת.

עמיר פרץ: דווקא החלק הזה חייב לעשות הכל כדי להרחיק מעצמו את אותן תופעות שבסופו של דבר יהפכו לחרב פיפיות.

עמיר פרץ: אם רשם העמותות כאן היה יכול לתת לנו עובדות הרבה יותר ברורות והרבה יותר מקצועיות , יכול להיות שהיינו באמת נשענים, אבל אני בהחלט חושב שאם יש פה עברות על החוק ושימוש למטרות שלא לשמן הוקמו אותם בתי מחסה או בתי מקלט כפי שאתם קוראים להם תחת השם חמלה אז יכול להיות שיש מקום לבחון את זה באופן הכי חוקי.

עמיר פרץ: אני לא יודע אם הייתה איזו תלונה בעניין, אם היא נבדקה או לא נבדקה.

עמיר פרץ: אבל אם לכם, לחברות, אם לכם יש חומר כלשהו, מבוסס - - -

<נועה סתת: אנחנו גם פנינו למשרד הרווחה, יש לנו, אנחנו הולכים באמת לפנות להם.

מירב בן ארי: אבל אין לך שום דבר מבוסס.

עאידה תומא סלימאן: מה את יודעת על מה שיש לה?

מירב בן ארי: כי היא לא הציגה כאן כלום.

שולי מועלם-רפאלי: היא לא הציגה כלום.

מירב בן ארי: היא אמרה שהרשם לא סיים את העבודה, שזה בסדר - - -

עאידה תומא סלימאן: אוקיי, חבר הכנסת עמיר פרץ, בבקשה.

שולי מועלם-רפאלי: מעולה, אבל זה מה שאמרתי בתחילת דבריי שהמטרה של כולם היא שהבדיקה תעשה ולא להשתלח במקום שעושה עבודה מקצועית.

עאידה תומא סלימאן: מה דעתכם לתת לחבר הכנסת עמיר פרץ לסיים את דבריו?

עאידה תומא סלימאן: שהוא חבר וועדה.

עאידה תומא סלימאן: אתם בעד ההצעה הזאת?

עאידה תומא סלימאן: אז בבקשה, ואני מבקשת שאף אחד לא יקטע.

עמיר פרץ: מה שרציתי להציע ליושבת ראש, אני חושב שמה שהוועדה צריכה לסכם שאנחנו פונים לכל רשויות החקירה, אכיפה, ביקורת שישלימו את מלאכתם ושאנחנו נבקש תוך חודש לבדוק האם הדברים התקדמו, ושיהיה לנו חומר רשמי מבוסס שעליו נשתית את עמדותינו.

עמיר פרץ: ברור שהייתם עושים נכון אם הייתם מחליפים את המנכ"ל כי אתם מייצרים חשד מראש - - -

עאידה תומא סלימאן: לצערי הרב, מי שמשפיע בארגון - - -

שולי מועלם-רפאלי: אתה לא תמים עמיר, זה לא תמים.

שולי מועלם-רפאלי: אני יכולה להציע להם את ההצעה שלך - - -

<נועה סתת: רק הערה קצרה על התבוללות - - -

עאידה תומא סלימאן: לא, שנייה, הוא באמצע הדברים שלו.

עמיר פרץ: אני חושב שהייתם עושים נכון על מנת להסיר ספק שאכן שיניתם את דרככם ואתם לא נתונים תחת השפעות שהן השפעות זרות למטרות שהעמדתם לרשותכם.

עמיר פרץ: אני חושב שהייתם צריכים לחפש דרך שמנכ"ל שאיננו מסתיר את עמדותיו, את דעותיו, גם אם הן היו שנתיים או שלוש קודם, אדם לא משנה את עמדותיו ודעותיו האידיאלוגיות, הוא עמוק בתוכן, וזה הכל לדעתי, פוגע במטרות שאתם הצבתם לעצמכם.

עמיר פרץ: אבל הכי חשוב שמבקר המדינה, רשם העמותות ואם צריך גם ללכת לעלות מדרגה אם יש פה חשד לגזענות, יכול להיות שצריך לפנות גם למשטרה או לכל גורם אחר שהם יתנו לנו את דעתם ועמדתם.

עאידה תומא סלימאן: אוקיי, תודה רבה.

עאידה תומא סלימאן: חבר הכנסת מסעוד גנאים.

מסעוד גנאים: גברתי היושבת ראש, תודה רבה.

מסעוד גנאים: אני מצטרף לחבריי שתהו והתפלאו על זה שמשרד הרווחה נותן מימון לעמותה אפילו אם עדיין זה חשד.

מסעוד גנאים: אם היא מקורבת ואם המנכ"ל שלה שהזכירו את שמו הוא מקורב לעמותה הגזענית כמו עמותת להבה שראינו מה הם עושים, הפעולות הגזעניות שלהם, אז אני חושב שעל משרד הרווחה לבטל את התמיכה הזו שהוא נותן לעמותה הזו.

מירב בן ארי: ואז תשלח אותן לרחוב.

שולי מועלם-רפאלי: ולזרוק את הנערות האלה לרחוב?

שולי מועלם-רפאלי: אתה איש מאוד טיפולי.

מסעוד גנאים: מירב, אני לא בעד לזרוק אף צעירה.

מסעוד גנאים: גברתי היושבת ראש אפשר להצטרף לבקשתו של חבר הכנסת עמיר פרץ לקרוא למשרד הרווחה לבדוק את כל מה שעלה פה בקשר לעמותה הזו.

מירב בן ארי: כולנו אמרנו את זה.

שולי מועלם-רפאלי: זה נאמר גם על ידי חברי הכנסת הקודמים שדיברו.

שולי מועלם-רפאלי: זה רק יגרום טוב למקום המצויין הזה.

עאידה תומא סלימאן: אוקיי.

עאידה תומא סלימאן: אני רוצה לסכם את הדיון הזה.

עאידה תומא סלימאן: קודם כל אני רואה בחומרה את אי הגעת כל נציגי המשרדים הרלוונטיים לדיון הזה שהוזמנו והיו אמורים להופיע פה ולא טרחו אפילו להודיע.

עאידה תומא סלימאן: אני רואה בזה ביזיון לבית המחוקקים, לכנסת.

עאידה תומא סלימאן: אני לא רואה בו רק ביזיון אלא ניסיון להתחמק מלתת תשובות ברורות, מחשד מאוד כבד מהתנהלות לא נכונה גם של המשרד וגם של העמותה שעומדת מאחורי ההוסטל הזה.

עאידה תומא סלימאן: אני הייתי מאוד מדוייקת מתחילת הדיון הזה ואני הצבעתי על העמותה ועל הקשר של אנשי העמותה עם ארגון להבה.

עאידה תומא סלימאן: בעצם קיבלנו וידוי, כל הזמן שהעלנו את החשדות האלה גם כן על הערכים של עמותת חמלה ועל הפעילות והאידיאולוגיה שעומדת מאחוריה, שחלק גדול מהפרסומים נשמע בו ונראה בו נימה מאוד גזענית ביחס, בעיקר לאוכלוסיה הערבית או לערבים.

עאידה תומא סלימאן: אני לא התייחסתי לא לצוות העובד, למרות שהצוות העובד בעצמו הוא כבר הרבה שנים.

עאידה תומא סלימאן: שמענו וידוי, זה היה לפני 2014.

עאידה תומא סלימאן: אשמח לדעת מה קרה ב-2014 ואיך פתאום אותו צוות שהיה מקודם ושעדיין קיים התעשת פתאום והתנתק.

עאידה תומא סלימאן: ואם אכן התנתק, אז למה הארגון הזה, העמותה הזו, שעדיין מפרסמת אותם דברים, ואני הראתי לכם עכשיו פרסום שהוא מ-2015, נאמרו בו אותם דברים גזעניים.

עאידה תומא סלימאן: איך יכול להיות ארגון גזעני עם קשר עם להבה או בלי קשר עם להבה, יש לו את הסמכות לנהל מקום ועוד מקבל על זה תקציב מקופת המדינה ומהכיסים של האזרחים.

עאידה תומא סלימאן: אני חושבת שהגיע הזמן לעשות בדיקה מאוד רצינית ולדרוש תשובות מאוד ברורות של כל הגורמים הרלוונטים.

עאידה תומא סלימאן: כמי שדוגלת בתמיכה בנשים במצוקה ונערות ועסקתי בזה 30 שנה וזה עדיין בנשמתי.

עאידה תומא סלימאן: אני לא מוכנה לקבל שתוך ניצול המצוקה של הנשים האלה תפעל עמותה.

עאידה תומא סלימאן: כדי לקבל כסף על גבן של נערות או תפעל כדי להכניס לראש שלהם כל מיני רעיונות גזעניים.

עאידה תומא סלימאן: אני אומרת את זה, אני לא מקבלת שיהיה דבר כזה.

עאידה תומא סלימאן: על כן, אני אדרוש חקירה ממצה של המצב הקיים.

עאידה תומא סלימאן: אני מאוד מודאגת מהקשר הזה, לכן אני אבקש ממבקר המדינה - הוא הציע שתיעשה בדיקה יותר מעמיקה, אני אציע שהוא יעשה את הבדיקה היותר מעמיקה של ההתנהלות הזו.

עאידה תומא סלימאן: שיבדוק את הקשר בין אנשי להבה לבין עמותת חמלה.

עאידה תומא סלימאן: שיבדוק את עניין הכספים והעברת הכספים ואם עדיין זו אפשרות של הזרמת כסף לפה או לשם.

עאידה תומא סלימאן: יבדוק מה פתאום הארגון הזה, ואל תגידו לי 50%.

עאידה תומא סלימאן: אני יודעת בדיוק איך עוברים את ה-50% ואיך יורדים מתחת ל-50%, אני יודעת את זה טוב מאוד.

עאידה תומא סלימאן: ועצם העובדה שהמשרד פתאום החליט להקפיץ את התקצוב למקום הזה מ-800,000 ל- 1,300,000 הכפיל את התקציב במכה אחת - - -

שולי מועלם-רפאלי: אומרת לך אשת המקצוע זה נותן מענה לכל הארץ אולי זה ההבדל גברתי ולא כל מיני ספקולציות.

עאידה תומא סלימאן: אני אומרת מה אני רוצה שייבדק.

שולי מועלם-רפאלי: מצויין.

שולי מועלם-רפאלי: רק חבל שלבקשות את מכניסה הנחות מוצא שהן שגויות מכל וכל לעניות דעתי.

עאידה תומא סלימאן: אולי תתני למי שינהל את הבדיקה להגיד לנו - - -

שולי מועלם-רפאלי: מצויין, אבל גם את צריכה לתת לו, ולא לתת לו את נקודות ההנחה שמתאימות לך.

שולי מועלם-רפאלי: בואי ניתן לו לבדוק.

עאידה תומא סלימאן: את כנראה נותנת ערך מאוד גדול למה שאני אגיד שיבדקו.

שולי מועלם-רפאלי: לא.

שולי מועלם-רפאלי: אני מצפה ממך להיות הגונה גם בפרוטוקול שנכתב בכנסת ולדרוש את השאלות ולא - - -

עאידה תומא סלימאן: אני הגונה מאוד ואני מבקשת ממך שלא תלמדי אותי מה זה הגינות.

שולי מועלם-רפאלי: לא גברתי, אני לא מלמדת אותך מה זה הגינות.

עאידה תומא סלימאן: יש דבר אחד שאף אחד לא יכול לחשוד בי זה ההגינות שלי.

עאידה תומא סלימאן: אז אני מאוד מבקשת - - -

שולי מועלם-רפאלי: דברים שאמרת עד עכשיו - - -

עאידה תומא סלימאן: גברתי הנכבדה - - -

שולי מועלם-רפאלי: לא ייתכן שאת תכתיבי למי שאמור לבדוק - - -

עאידה תומא סלימאן: המוסר שלי מאוד גבוה, אני חושבת שההצגה הזאת הסתיימה עכשיו.

עאידה תומא סלימאן: אני מבקשת, אני מסכמת, וזה הסיכום שלי כיושבת ראש וועדה, ואף אחד לא יתפרץ לתוך הסיכומים האלה, וירשם בפרוטוקול הסיכום שלי ואני מאוד מבקשת עכשיו לתת לי לסיים את הסיכום הזה.

עאידה תומא סלימאן: בסדר?

שולי מועלם-רפאלי: כן ברור.

עאידה תומא סלימאן: אנחנו מבקשות קודם כל בדיקה של משרד הרווחה.

עאידה תומא סלימאן: הוא לא פטור מבדיקת הערכים והמוסר שעומד והאידיאולוגיה שמובילה העמותה שמקבלת סכום כספי כל כך גבוה.

עאידה תומא סלימאן: הוא לא פטור מלבדוק את הקשרים של העמותה הזו.

עאידה תומא סלימאן: אני אבקש גם כן בדיקה מדוקדקת של שימוש בתקציבים שמועברים דרך המשרד להוסטל הזה.

עאידה תומא סלימאן: אנחנו נפנה, הוועדה ואני כיושבת ראש הוועדה, אפנה לרשם העבודה ואבקש ממנו לערוך בדיקה מדוקדקת אם קיים קשר כזה, אפילו פרסונלי, בין פעילי להבה לבין עמותת חמלה.

עאידה תומא סלימאן: אני אבקש גם כן ממבקר המדינה שדרש בזמנו לערוך בדיקה נוספת, לערוך את הבדיקה לעומק.

עאידה תומא סלימאן: אני חייבת לציין שאני בעצמי מסיימת את הישיבה הזו עם הרבה כאב בלב ודאגה אמיתית מזה שלא רואים את הקשר בין פרסומים של עמותה שמפיצה רעיונות כאלה לבין עצם העובדה שהיא מנהלת מקום שאמור להיות מקום מובל על ידי ערכים אוניברסליים, ערכים אנושיים, ערכים של זכויות נשים וחופש בחירה של נשים ונערות, והעצמת הנערות האלה ולא לשמור עליהן מהתבוללות.

עאידה תומא סלימאן: אני עד כמה שידוע לי משרד הרווחה הוא משרד רווחה והוא לא משרד דת.

עאידה תומא סלימאן: ברגע שירצו לקדם ענייני דת שיפנו ויקבלו כספים ממשרד הדתות.

עאידה תומא סלימאן: תודה רבה, הישיבה נעולה.